Thomas Couture
Store norske leksikon,Kunst og estetikk,Bildende kunst,Kunsthistorie,Nyklassisisme og romantikk i bildende kunst
Thomas Couture var en fransk maler. Han var elev av Gros og Delaroche, en av sin tids mest berømte historiemalere. Blant hans arbeider vakte Romere fra forfallstiden (1847, Musée d'Orsay, Paris) særlig oppsikt.
Coutures kunst var akademisk, velavveid, med en dempet veneziansk inspirert koloritt. Han var også lærer for en rekke franske og utenlandske malere, blant dem Manet, Puvis de Chavannes og Feuerbach, flere svensker, blant andre August Jernberg, og den norske maler Olaf Isaachsen, som oppholdt seg hos ham 1859–1860. Han utgav Méthode et entretiens d'atelier (1867) og Paysage. Entretiens d'atelier (1869).Nasjonalgalleriet i Oslo eier en studie til en av hans fresker i St.-Eustache-kirken i Paris, i virkeligheten et portrett av maleren Anselm Feuerbach. Les mer i Store norske leksikon kunst i Frankrike koloritt historiemaleri freske